6 ศิลปวัฒนธรรมไทย ที่ได้รับอิทธิพลมาจากวัฒนธรรมต่างประเทศ

ประเทศไทยของเราได้ถือกำเนิดเกิดขึ้นมานานแสนนานแล้ว โดยภาคส่วนต่าง ๆ ของประเทศไทยก็มีอายุที่แตกต่างกันไป และกว่าที่เราจะรวบรวมขึ้นเป็นประเทศได้นั้นก็เกิดจากการสะสม และรวบรวมเอาวัฒนธรรมของประเทศเพื่อนบ้าน หลอมรวมกับภูมิปัญญา แล้วก่อให้เกิดเป็นวัฒนธรรมไทยเกิดขึ้น และในวันนี้พวกเรามีเรื่องราวของ 6 ศิลปวัฒนธรรมไทย ที่ได้รับอิทธิพลมาจากวัฒนธรรมต่างประเทศ

1. ปราสาทหินต่างๆทางฝั่งภาคตะวันออกของไทย

ปราสาทหินต่าง ๆ ที่อยู่ทางฝั่งภาคตะวันออกของไทย ไม่ว่าจะเป็น ปราสาทหินพนมรุ้งอันเลื่องชื่อ และปราสาทหินของวัด  ต่าง ๆ ที่มีสถาปัตยกรรมคล้าย ๆ กัน แม้ว่าจะประดิษฐานอยู่ในประเทศไทย แต่แท้จริงแล้วเป็นสถาปัตยกรรมที่ได้รับมาจากเขมรโดยตรง โดยเชื่อกันว่า กษัตริย์ของเขมร และกษัตริย์แห่งลุ่มน้ำสุวรรณภูมินั้นเป็นเครือญาติกัน ทำให้มีการแลกเปลี่ยนวัฒนธรรม และสถาปัตยกรรมระหว่างกันตลอดเวลา

2. ขนมทองหยิบทองหยอดฝอยทอง

ขนมไทยที่เลื่องชื่อทั้งสามชนิดนี้ โดยพวกเราอาจจะทราบกันว่าท้าวทองกีบม้าเป็นผู้คิดค้นขึ้น ซึ่งท้าวทองกีบม้าเป็นภรรยาของพระยาวิไชยเยนต์ในรัชสมัยของพระนารายณ์มหาราช เธอเป็นผู้ที่มีเชื้อสายญี่ปุ่น-โปรตุเกส ซึ่งขนมทั้งสามชนิดนี้เป็นการประยุกต์เอาวิธีการทำขนมของโปรตุเกส ที่ใช้ไข่เป็นส่วนผสมมาทำเป็นของหวาน เพราะในสมัยก่อนเราจะไม่ใช้ไข่ในการทำอาหารหวาน